આ ઉદાહરણ લક્ષમાં રાખીને એમણે ઉમેર્યુ કે આપણે હવે આવું એકાદ ટ્રસ્ટ બનાવીને ગુજરાતી સત્ત્વશીલ સાહિત્યને અન્ય ભારતીય પ્રાદેશિક ભાષાઓમાં અને અંગ્રેજીમાં પ્રકાશિત કરાવવા માટે અભિયાન આદરવું જોઈએ. શ્રી દિનકરભાઈના આ પ્રસ્તાવનો પ્રતિભાવ આપતા શ્રી અનિલ અંબાણીએ ઘોષણા કરી હતી કે આવા ટ્રસ્ટની રચના માટે પોતે રૂ. અગિયાર લાખની રકમ ફાળવશે. આ પછી સભામાં ઉપસ્થિત અન્યોએ પણ પોતપોતાના યોગદાનની જાહેરાત કરી હતી. આ પ્રક્રિયાના ફળસ્વરૂપે ૨૦૦૫ માં શ્રી દિનકર જોષી (મેનેજીંગ ટ્રસ્ટી) અને શ્રી રમેશભાઈ ઓઝા તથા શ્રી સુરેન ઠાકર 'મેહુલ' (ટ્રસ્ટીઓ) ના વડપણ હેઠળ ગુજરાતી સાહિત્ય પ્રદાન પ્રતિષ્ઠાનની સ્થાપના થઈ હતી.